Document ID: /roh_data/filtered/fineweb-2-filterrobots_roh.jsonl.gz/64169

L'hotel Fravi ad Andeer è in dals pli vegls e cun gronda tradiziun en il Grischun. El è vegnì fabritgà l’onn 1828, ed era suenter quai adina en il possess da la famiglia Fravi. Quai sa mida ussa: Ils quatter frars Fravi vendan tut lur aczias da la societad gestiunaria Hotel Fravi SA.
Els hajan tuts gia passà ils 60 onns e n’hajan chattà nagins successurs aifer la famiglia. Quai ha ditg Gondini Fravi, il president dal cussegl d’administraziun envers RTR.
La famiglia Fravi mettia gronda paisa per che la gestiun sco tala dals cumpraders da la societad vegnia manada enavant. Igl haja gia dà divers interessents da la Svizra sco era da l’exteriur. Proprietad da la societad è er il terren nua ch’il bogn termal è, ed era la funtauna d’aua minerala.
Or da l'archiv: